text: 66-årig mand havde sex med lille barn
  30 juli 2014 kl. 11.11
  En mand fra Rødekro er blevet fængslet for at have voldtaget et lille barn.
  En 66-årig mand fra Rødekro-området blev i dag i retten i Sønderborg fængslet i fire uger.
  Han er sigtet for at have voldtaget et barn under 12, og for at have krænket barnet yderlige sexuelt.
  Overgrebene er ifølge sigtelsen sket i år fra 16. juli klokken otte til søndag 20. juli, hvor manden er mistænkt for at have udøvet en voldtægt af pigen i soveværelset på sin bopæl.
  Den 66-årige er også mistænkt for at have haft oralt samleje med pige og krænket pigen på hendes blufærdighed.
  Retsmødet foregik bag lukkede døre, så indtil videre er der ikke flere oplysninger i sagen.
  